EkBass/fiwiki-20250220-pages-articles huggingface dataset:
Carter Jenkins

Carter Mark Jenkins (s. 4. syyskuuta 1991 Tampa, Florida, Yhdysvallat) on yhdysvaltalainen näyttelijä. Hän asuu Kaliforniassa. == Filmografia == === Elokuvat === * Keeping Up with the Steins * Bad News Bears * Life Is Ruff * Think Tank * The Three Body Problem (lyhytelokuva) * The Honor System * Ystävänpäivä === Televisiosarjat === * Viva Laughlin * Surface * C.S.I. Miami * Joint Custody * House * 4400 * Unfabulous * C.S.I. New York * Everwood * The Bernie Mac Show * Tuho-osasto * Ilman johtolankaa * Run of the House * Oliver Beene == Palkinnot ja ehdokkuudet == === Ehdokkuudet === * 2005: Young Artist -palkinto – paras nuori näyttelijä televisiosarjassa (Everwood) * 2005: Young Artist -palkinto – paras nuori näyttelijä televisiosarjassa (Unfabulous) * 2005: Young Artist -palkinto – paras suoritus televisiosarjassa (Unfabulous) * 2006: Young Artist -palkinto – paras nuori näyttelijä draamasarjassa (Unfabulous) === Palkinnot === * 2006: Young Artist -palkinto – paras suoritus elokuvassa (Bad News Bears) * 2006: Young Artist -palkinto – paras Näyttelijäsuorius draamasarjassa (Surface) == Aiheesta muualla == * Virallinen sivusto * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset lapsinäyttelijät
Diana Mocanu

Diana Iuliana Mocanu (s. 19. heinäkuuta 1984, Brăila, Romania) on entinen romanialainen uimari, joka voitti 100 ja 200 metrin selkäuinnit kesäolympialaisissa 2000. Hän voitti myös 200 metrin selkäuinnin maailmanmestaruuden Fukuokassa 2001. == Lähteet == *Fina.org == Viitteet == Luokka:Romanialaiset olympiavoittajat Luokka:Romanialaiset uimarit Luokka:Vuonna 1984 syntyneet Luokka:Elävät henkilöt
Ljudmila Koltšanova

Ljudmila Sergejevna Koltšanova (, s. 1. lokakuuta 1979) on venäläinen pituushyppääjä. Koltšanova sijoittui 2005 Madridin sisäratojen EM-kisoissa pituudessa kuudenneksi tuloksella 656. Myöhemmin samana vuonna hän voitti Universiadeissa pituuden tuloksella 679 ja sijoittui kolmiloikassa kuudenneksi tuloksella 13,38. Seuraavana vuonna hän voitti Göteborgin EM-kisoissa pituudessa EM-kultaa tuloksella 693. Kauden lopussa hän voitti yleisurheilun maailmancupin. Vuonna 2007 Koltšanova voitti pituudessa Venäjän mestaruuden ja MM-hopeaa Osakan MM-kisoissa tuloksella 692. Koltšanova voitti 2008 Euroopan cupin pituushyppykilpailun. Vuonna 2010 hän voitti samassa lajissa Venäjän mestaruuden ja sijoittui viidenneksi Barcelonan EM-kilpailuissa. Hän sijoittui kuudenneksi Lontoon olympialaisissa 2012. Seuraavana vuonna hän voitti Venäjän mestaruuden, mutta karsiutui loppukilpailusta Moskovan MM-kilpailuissa. ==Ennätykset== * Pituushyppy: 721 (2007) * Kolmiloikka: 13,88 (2004) ==Lähteet== * *Saavutukset rusathletics.com-sivustolla *Saavutukset Tilastopajan sivustolla Luokka:Venäläiset pituushyppääjät Luokka:Vuonna 1979 syntyneet Luokka:Elävät henkilöt
Karjalaisten talo

Karjalaisten talo on alun perin Karjalaisen Osakunnan osakuntataloksi rakentama graniittijulkisivuinen talo osoitteessa Liisankatu 17, Helsinki. Karjalaisten talon on piirtänyt professori Onni Tarjanne ja talo on valmistunut vuonna 1910. Uusi talo ajautui rahoitusvaikeuksiin ja talo pakkohuutokaupattiin Solmu-nimiselle yhtiölle 13. maaliskuuta 1916 jo kuuden vuoden kuluttua rakennuksen valmistumisesta. Talon menetettyään Karjalainen osakunta muutti Uudelle ylioppilastalolle. 1970-luvun vaihteessa osakunnalle tarjoutui kuitenkin tilaisuus ostaa takaisin talon ylimmästä kerroksesta osa tiloista, jonne osakunta muutti yhdessä Wiipurilaisen Osakunnan ja Kymenlaakson Osakunnan kanssa. Edellä mainittuja osakuntia kutsuttiinkin sijaintinsa perusteella Liisankadun osakunniksi. Nykyisin osakuntien tilat kuitenkin sijaitsevat Leppäsuonkadulla. == Lähteet == == Aiheesta muualla == Luokka:Helsingin suojellut rakennukset Luokka:Kruununhaka Luokka:Onni Tarjanteen suunnittelemat rakennukset
Luettelo televisiosarjan Surface jaksoista

Tämä on Luettelo Surfacen jaksoista. Surfacea on tehty 15 jaksoa. Suomessa sarjaa esitetty Canal+-kanavalla vuonna 2006 ja Subtv:llä vuonna 2007. MTV3 alkoi esittämään sarjaa 19. huhtikuuta 2008. Se päättyy 2. elokuuta 2008. ==Ensimmäinen tuotantokausi== # Nimi Suomenkielinen nimi Alkuperäinen esityspäivä 101 There's something strange going on in the world's oceans Jotain outoa vedessä 19. syyskuuta 2005 102 The mystery of the ocean is now on land Rantautuminen 26. syyskuuta 2005 103 Things are heating up under the ocean Pinnan alla kiehuu 3. lokakuuta 2005 104 It is time to track these unidentified species Hirviöitä etsimässä 10. lokakuuta 2005 105 Who turned out the lights Todiste 17. lokakuuta 2005 106 Another one bites the dust Meriorkidea 24. lokakuuta 2005 107 On the run Operaatio Nimrod 7. marraskuuta 2005 108 Submersible Setback - 14. marraskuuta 2005 109 Race against time - 21. marraskuuta 2005 110 Laura and Rich return from plunge to the ocean floor – with no boat in sight - 28. marraskuuta 2005 111 The story's out Sukellus syvyyksiin 2. tammikuuta 2006 112 Fugitives on the run - 9. tammikuuta 2006 113 Experiment gone awry Sairaalakäynti 23. tammikuuta 2006 114 Fears are rising Katastrofin partaalla 30. tammikuuta 2006 115 Who will be left behind? Tsunami 6. lokakuuta 2006 ==Lähteet== Surface Luokka:Surface
Darja Pištšalnikova

Darja Vitaljevna Pištšalnikova (, s. 19. heinäkuuta 1985 Astrahanin alue, Neuvostoliitto) on venäläinen kiekonheittäjä. Pištšalnikova voitti 2001 Debrecenin alle 18-vuotiaiden MM-kisoissa hopeaa tuloksella 49,37. Seuraavana vuonna hän sijoittui Kingstonin nuorten MM-kisoissa kahdeksanneksi heitettyään 51,98. Tampereen nuorten EM-kisoissa 2003 hän oli kolmas tuloksella 52,39. Vuonna 2004 hän voitti hopeaa Grosseton nuorten MM-kisoissa tuloksella 57,37. Seuraavana vuonna hän oli toinen Erfurtin alle 23-vuotiaiden EM-kisoissa heitettyään 59,45 ja kuudes Universiadeissa. 2006 Pištšalnikova heitti Venäjän mestariksi ja Euroopan cupin toiseksi tuloksella 64,24 ja voitti Göteborgin EM-kisoissa EM-kultaa 65,55 kantaneella heitollaan. Kauden lopussa hän oli yleisurheilun maailmancupissa neljäs. Pištšalnikova voitti vuonna 2007 Venäjän mestaruuden ja myöhemmin samana vuonna MM-hopeaa Franka Dietzschin jälkeen Osakan MM-kisoissa tuloksella 65,78. Debrecenin alle 23-vuotiaiden EM- kilpailussa hän saavutti hopeaa tuloksella 64,15. Vuonna 2008 Pištšalnikovalle langetettiin kahden vuoden kilpailukielto. Hän jäi ennen Pekingin olympialaisia kiinni virtsanäytteen manipuloinnista. Pištšalnikovan lisäksi kuusi muutakin venäläistä naisyleisurheilijaa jäi kiinni samassa yhteydessä. Vuonna 2009 Urheilun kansainvälinen vetoomustuomioistuin CAS muutti Pištšalnikovan kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla kaikki hänen tuloksensa 10.4.2007 lähtien hylättiin. Kilpailukiellosta vapauduttuaan Pištšalnikova oli toinen Euroopan joukkuemestaruuskilpailuissa 2011 ja voitti Venäjän mestaruuden. Saman vuoden Daegun MM-kilpailuissa hän sijoittui yhdenneksitoista. Vuonna 2012 Pištšalnikova voitti Venäjän mestaruuden tuloksella 70,69. Lontoon olympialaisissa hän sijoittui alun perin toiseksi tuloksella 67,56. Myöhemmin Pištšalnikova sai kymmenen vuoden kilpailukiellon. Hänen toukokuussa 2012 antamastaan dopingnäytteestä löytyi uusintatestissä anabolista steroidia. Hänen kaikki tuloksensa 20. toukokuuta 2012 alkaen hylättiin ja näin hän menetti muun muassa olympiahopeamitalinsa. ==Henkilökohtaiset ennätykset== * Kiekonheitto: 65,55 (2006) ==Lähteet== * * Tilastopaja ===Viitteet=== Luokka:Venäläiset kiekonheittäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Pasto

Pasto on Kolumbiassa maan lounaisosassa kuivalla ylätasangolla vuoristossa sijaitseva Nariñon departementin pääkaupunki noin 90 kilometriä Ecuadorin rajalta. Kaupunkia reunustaa Galerasin tulivuori. Suurin osa kaupungin ympäristöstä on maaseutua, jota asuttavat maata viljelevät intiaanit. Kaupungin perusti vuonna 1539 espanjalainen konkistadori Lorenzo de Aldana. Vuonna 2011 kaupungissa oli 343 900 asukasta.Colombia Cities Citypopulation.de == Lähteet == ==Aiheesta muualla== * http://www.pasto.gov.co/ Luokka:Kolumbian kaupungit
Reuven Rivlin

Reuven Rivlin (, s. 9. syyskuuta 1939) on israelilainen lakimies, Likud- puoluetta edustava poliitikko ja Israelin presidentti vuosina 2014–2021. Rivlin valittiin knessetiin ensimmäisen kerran 1988. Hän on ollut Likudin puheenjohtaja 1988–1993. Hän oli viestintäministeri Ariel Sharonin hallituksessa vuodesta 2001 vuoteen 2003, jolloin hänet valittiin knessetin puhemieheksi. Puhemieskaudellaan 2003–2006 hän vastusti näkyvästi Israelin vetäytymistä Gazasta, mikä oli ristiriidassa Sharonin harjoittaman politiikan kanssa. Rivlinin toisella puhemieskaudella 2009–2013 pääministerinä oli Benjamin Netanjahu, jonka kanssa Rivlinilla oli lämpimämmät välit. Rivlin oli jo 2007 Likudin presidenttiehdokas, mutta hän vetäytyi ehdokkuudesta, kun selvisi että Shimon Peres saisi knessetin enemmistön taakseen. Presidentin asema Israelissa on lähes seremoniallinen, mutta halutessaan presidentti voi käyttää henkilökohtaista arvovaltaansa ja suhteitaan maan asioihin vaikuttamiseen. Rivlinin edeltäjä Shimon Peres oli tästä hyvä esimerkki, ja Rivlinin arveltiin jatkavan Peresin perinnettä. Siinä missä Peres suuntautui ulkopolitiikkaan, Rivlinin arveltiin keskittyvän Israelin sisäisiin asioihin. Rivlinia pidetään kovan linjan oikeistolaisena. Hän kannattaa Israelin siirtokuntia Länsirannalla, ja olisi valmiimpi ottamaan lisää palestiinalaisia Israelin kansalaisiksi kuin suostumaan aluejakoon palestiinalaisvaltion kanssa. Hänellä on myös ystäviä knessetin vasemmistosiivessä ja arabien keskuudesta niiltä ajoilta, kun hän puhemiehenä puolusti vähemmistöjen oikeuksia. Rivlin on leski ja hänellä on neljä lasta. == Lähteet == ==Aiheesta muualla== * http://www.knesset.gov.il/mk/eng/mk_eng.asp?id=114 Luokka:Israelin presidentit Luokka:Juristit Luokka:Vuonna 1939 syntyneet Luokka:Elävät henkilöt
Ljudmyla Blonska

Ljudmyla Leonidivna Blonska (, o.s. Ševtšuk, Шевчук, s. 9. marraskuuta 1977) on entinen ukrainalainen seitsenottelija. Blonska voitti vuonna 2000 Ukrainan sisäratojen mestaruuden viisiottelussa. Kaksi vuotta myöhemmin hän sijoittui Münchenin EM-kisoissa seitsenottelussa kolmanneksitoista tuloksella 5865. Hän kärähti dopingista kesällä 2003 ja sai kahden vuoden kilpailukiellon. Kilpailukiellon päättymisen jälkeen hän voitti 2005 Universiadeissa seitsenottelun tuloksella 6297. Seuraavana vuonna hän voitti Moskovan sisäratojen MM-kisoissa viisiottelussa kultaa pistein 4685. Vuonna 2007 hän voitti seitsenottelussa Ukrainan mestaruuden sekä MM-hopeaa Osakan MM-kisoissa tuloksella 6832. Pekingissä 2008 Blonska sijoittui alun perin seitsenottelussa toiseksi hävittyään 33 pisteellä maannaiselleen Natalja Dobrynskalle. Blonska ohitti Yhdysvaltain Hyleas Fountainin viimeisessä lajissa 800 metrin juoksussa. Blonska antoi kuitenkin kilpailun jälkeen positiivisen doping- näytteen ja hänet asetettiin elinikäiseen kilpailukieltoon. Hänen seitsenottelun tuloksensa hylättiin ja hän menetti saamansa hopeamitalin. Blonska oli hypännyt myös pituushypyn finaaliin, johon hän ei päässyt dopingkäryn vuoksi. ==Ennätykset== * 200 metrin juoksu: 23,80 (2007) * 800 metrin juoksu: 2.09,44 (2008) * 100 metrin aitajuoksu: 13,13 (2007) * Korkeushyppy: 192 (2007) * Pituushyppy: 688 (2007) * Kuulantyöntö: 14,77 (2007) * Keihäänheitto: 51,53 (2007) * Seitsenottelu: 6832 (2007) ==Lähteet== * Luokka:Ukrainalaiset yleisurheilun moniottelijat Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1977 syntyneet Luokka:Elävät henkilöt
Jussi Halme (jääkiekkoilija)

Jussi Halme (s. 24. elokuuta 1980 Nokia) on suomalainen uransa päättänyt jääkiekkoilija. Hän on pelasi viimeksi kaudella 2013–2014 Mestiksessä Lempäälän Kisassa, kahdeksan ottelua SaiPassa ja 23 ottelua JYPissä SM- liigassa. Aiemmin hän pelasi pääasiassa Tapparassa. ==Ura== Halmeen junioriura huipentui Tapparan A-nuorten Suomen-mestaruuteen vuonna 2001. Seuraavana kesänä hän pelasi hyviä harjoituspelejä liigaringissä ja olisi saanut sopimuksen, mutta päätti lähteä Yhdysvaltoihin yliopistoon pelaamaan ja opiskelemaan. Halme palasi Tapparaan kesällä 2005 kaksinkertaisena yliopistomestarina Denverin yliopiston joukkueesta. Hän pelasi ensimmäisen SM- liigaottelunsa 15. syyskuuta 2005 ottelussa Tappara–Ilves. Liigakaudella Halme kuitenkin sai niukasti peliaikaa pelaten keskellä kautta ensin Mestiksen KooKoo:ssa ja tammikuussa 2006 Tappara vaihtoi Halmeen Espoon Bluesin joukkueeseen, jossa hän pelasi hyvän loppukauden. Halme teki ensimmäisen syöttöpisteensä SM-liigassa 7. helmikuuta 2006 ottelussa HPK–Blues. Halme pelasi alkukauden 2006–2007 Ruotsissa Södertäljessä siirtyen loppukaudeksi Mestiksen Sportiin ja palasi kaudella Tapparaan. Hän teki ensimmäisen maalinsa Tapparassa 29. tammikuuta 2008 vierasottelussa Lukkoa vastaan. Maajoukkueessa Halme pelasi kaksi alle 19-vuotiaiden maaottelua kaudella 1998–1999. == Tilastot == 2001–2002 University of Denver NCAA 12 1 1 2 6 – – – – – 2002–2003 University of Denver NCAA 39 1 9 10 22 – – – – – 2003–2004 University of Denver NCAA 38 2 11 13 16 – – – – – 2004–2005 University of Denver NCAA 42 3 11 14 32 – – – – – 2005–2006 Tappara SML 15 0 0 0 4 – – – – – KooKoo Mestis 10 2 9 11 12 – – – – – Blues SML 27 0 1 1 10 9 0 2 2 10 2006–2007 Södertälje SK Allsvenskan 21 0 0 0 10 – – – – – Sport Mestis 8 1 2 3 6 8 2 2 4 10 2007–2008 Tappara SM-liiga 56 1 12 13 36 11 0 2 2 4 2008–2009 Tappara SM-liiga 58 5 14 19 26 – – – – – 2009–2010 Tappara SM-liiga 56 7 12 19 30 6 1 0 1 20 2010–2011 Tappara SM-liiga 30 1 8 9 20 – – – – – 2011–2012 Tappara SM-liiga 44 4 3 7 16 – – – – – LeKi Mestis 1 0 0 0 0 – – – – – 2012–2013 Tappara SM-liiga 9 1 1 2 0 LeKi Mestis 25 0 9 9 10 2013–2014 LeKi Mestis 17 2 2 4 10 – – – – – SaiPa SM- Liiga 8 0 0 0 0 JYP SM-Liiga 23 3 2 5 20 2013–2014 SaiPa SM-liiga 8 0 0 0 0 8 kautta yhteensä SM-liiga 326 22 53 75 162 34 2 10 12 38 ==Lähteet== ==Aiheesta muualla== * Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Galeras

Galeras, intiaanien kielellä Urcunina, on 4 276 metriä korkea toimiva tulivuori Kolumbian lounaisosassa Paston kaupungin reunustalla. Galeras on ollut aktiivinen yli miljoonan vuoden ajan. Kahdesti on tapahtunut kaldera- muodostuman aiheuttanut romahdus. Tulivuori on purkautunut toistuvasti 1500-luvulta alkaen eli espanjalaisasutuksen tulon jälkeen. Vuoden 1993 purkauksessa kuoli yhdeksän ihmistä, joista viisi oli vuoren kraatteria tutkineita tutkijoita. Tammikuun 2008 purkaus ei vaatinut yhtään uhria. Seuraava purkaus alkoi 14. tammikuuta 2009, eikä sekään aiheuttanut vahinkoja.Eruptions of Galeras Volcano Situation Report No 1, United Nations Office for the Coordination of Humanitarian Affairs (OCHA) 16.3.2009. Viitattu 9.7.2016. Tammikuun 2010 ensimmäinen purkaus oli vaarallisempi, mutta evakuoinnin ansiosta vältyttiin onnettomuuksilta. Elokuun 2010 purkaus nosti tuhkapilven, mutta purkaus ei ollut räjähdysmäinen eikä aiheuttanut vahinkoja. ==Lähteet== ==Aiheesta muualla== * Global Volcanism Program: Galeras * http://volcano.und.nodak.edu/vwdocs/volc_images/img_galeras.html Luokka:Andien vuoret Luokka:Kolumbian tulivuoret Luokka:Kolumbian vuoret
Tauria

Tauria, Tauris () tai Taurike (, ; ) eli Taurien Khersonesos () oli antiikin aikainen nimitys nykyiselle Krimin niemimaalle. Kreikkalaiset perustivat alueelle siirtokuntia 600-luvulla eaa. Taurian tärkeimpiä kaupunkeja oli nykyisen Sevastopolin liepeillä sijainnut Khersonesos, jonka perustivat Herakleia Pontiken asukkaat. == Katso myös == * Taurian kuvernementti * Theodoron ruhtinaskunta == Lähteet == == Aiheesta muualla == * Korpela, Jukka: Krim Ukrainan ja Venäjän välissä (Idäntutkimus 1/2009, pdf) (helsinki.fi/idantutkimus) * Ancient city-states on the northern Black Sea coast (encyclopediaofukraine.com) Luokka:Antiikin Kreikan siirtokunnat Luokka:Krimin historia Luokka:Unescon maailmanperintökohteet Ukrainassa
North Field

North Field on Persianlahdella noin 70 kilometriä Qatarin niemimaan pohjoiskärjestä koilliseen sijaitseva maailman suurin maakaasukenttä. Kenttä löydettiin vuonna 1972. Kaasukentän pinta-ala on 2 590 neliökilometriä. Öljykenttä on Qatarin ja Iranin yhteiskäytössä siten, että kumpikin omistaa sitä puolet.The Qatar-Iran Gas Field Behind the Diplomatic War in the Middle East. Haaretz and Reuter 7.6.2017. Viitattu 14.7.2017. Iranin valtion maakaasuyhtiö National Iranian Oil Company löysi omilta aluevesiltään kenttään yhtyvän South Pars -maakaasukentän vuonna 1990. ==Lähteet== == Aiheesta muualla == Luokka:Maakaasu Luokka:Qatar Luokka:Energia Iranissa
Kiroku Takayama

Kiroku Takayama (1893-1938) oli japanilainen taistelutaitojen opettaja. Hän oli Shintō Musō-ryūn 24. pääopettajan Hanjiro Shiraishin oppilas. Shintō Musō- ryūn pääase on jō-sauva, jota käytetään miekkamiehen hallitsemiseen. Jōn ja miekan lisäksi koulukunnan oppimäärään kuuluvia muita aseita ovat tanjo, kusarigama ja jutte ja lisäksi harjoitellaan pidätetyn sitomista. Shiraishin kuoleman jälkeen Takayama perusti vuonna 1929 uuden Fukuoka-dōjōn. Takayama nimettiin shihaniksi (pääopettaja) ja Takaji Shimizu fukushihaniksi (apuopettaja). Dōjōlla toimi viisi muutakin, joilla oli Shiraishilta saatu menkyo kaiden -todistus (todistus koulukunnan koko oppimäärän omaksumisesta). Hakudo Nakayama järjesti Takayamalle ja Shimizulle tilaisuuden esitellä jōjutsua Tokion poliisin tekniselle lautakunnalle ja laji otettiinkin pian osaksi poliisien harjoittelua. Koska Takayama ei voinut irrottautua opetustehtävistään Fukuoka-dōjōlla, Shimizu muutti Tokioon poliisien vakituiseksi jōjutsu-opettajaksi 1931. Takayama pyrki kehittämään jōjutsua helpommin lähestyttäväksi ja tekemään siitä tunnetumpaa. Hänen aloittamaansa työtä Shimizu jatkoi koko opettajauransa ajan. Takayama kuoli 1938 ja Ichizō Otofuji siirtyi Fukuoka-dōjōn johtoon. ==Lähteet== * Muromoto, Wayne: "Muso Gonnosuke and the Shinto Muso-ryu Jo", Furyu magazine, vol. 1 n:o 2, 1994, s. 14–19 * Taylor, Kim & Tribe, Eric: The Little book of jodo - A Goomba's guide to the stick, 1. edition, Sei do kai 2000, s. 4 * Draeger, Donn F: Modern Bujutsu & Budo, vol. 3, Weatherhill 1974, s. 68 Luokka:Japanilaiset budokat Luokka:Vuonna 1893 syntyneet Luokka:Vuonna 1938 kuolleet
Laurentidit

Laurentidit (, ) on vuoristo, joka sijaitsee Saint Lawrencen ja Ottawajoen pohjoispuolella Etelä-Québecissä Kanadassa. Vuoristo on noin 550 kilometriä pitkä rajautuen lännessä Gatineaujoen ja koillisessa Saguneaujoen väliselle alueella. Vuoriston korkein huippu on Mont Raoul-Blanchard 1 166 metriä merenpinnan yläpuolella. Toisen lähteen mukaan vuoristo on korkeimmillaan 1 190 metriä merenpinnan yläpuolella. Maataloudelle epäedulliset luonnonolot todettiin jo 1800-luvun lopulla kiinnostaviksi kesäturismille ja 1920-luvulla alkoi alueen käyttö talvimatkailuun. Nykyään vuoriston alueella sijaitsee lukuisia talviurheilu- ja lomakeskuksia esimerkiksi talvisin laskettelua, lumilautailua, koirarekiretkeilyä, jääkiipeilyä, murtomaahiihtoa tai moottorikelkkailua harrastaville. Muina vuodenaikoina seutu tarjoaa hyvät edellytykset esimerkiksi koskimelontaan, retkimelontaan, patikointiin, telttailuun ja golfiin. Seudulla sijaitsee useita kansallispuistoja. Laurentidien vuoristo koostuu prekambrisista 1–1,7 miljardia vuotta vanhoista gneissi- ja graniittikallioista, jotka ovat sittemmin muovautuneet ja kuluneet edelleen. Kallioperän ohella alueella näkyy esimerkiksi eri jääkausien aiheuttama kallion kuluminen, irtaimen maa-aineksen kulkeutuminen ja jääkauden jälkeinen maannousu. Itse vuoristo on vanhimpia vuoristoja maailmassa. Geologisesti vuoristo jatkuu Yhdysvaltain puolella Adirondackvuoristona, jonka usein erheellisesti katsotaan kuuluvan Appalakkeihin. == Lähteet == Luokka:Kanadan vuoristot Luokka:Québecin maantiede
Jättiläismajava

Jättiläismajava (Castoroides ohioensis) oli suuri Pohjois-Amerikassa elänyt majava, joka saattoi olla 2,5 m pitkä ja painaa 60–100 kg Se on siis maailmanhistorian suurin majava, ja sillä oli jopa 15 senttimetriä pitkät talttahampaat. Jättiläismajava katosi Pohjois-Amerikasta samoihin aikoihin muiden suurten nisäkkäiden kanssa noin 10 000 vuotta sitten. Sen jalat olivat lyhyet, joten se oli hidas maalla. Sen jäännöksiä on löydetty Torontosta, Ontariosta, Ohiosta, Minnesotasta, Indianasta, Wisconsinista, Floridasta ja Kanadasta. Ensimmäinen löytö tehtiin vuonna 1837 Ohiosta, ja siitä laji sai nimen ohioensis. == Lähteet == Luokka:Esihistorialliset nisäkkäät Luokka:Majavat Luokka:Pleistoseenin sukupuuttoon kuollut megafauna en:Giant Beaver pt:Castor-gigante
Espanjan Grand Prix 1986

Espanjan Grand Prix 1986 oli Formula 1 -sarjan osakilpailu, joka ajettiin 13. huhtikuuta 1986 Jerezin radalla. Kilpailun voitti Lotus-kuljettaja Ayrton Senna. Toiseksi sijoittunut Nigel Mansell jäi Sennasta vain 0,014 sekuntia. Ero on pienimpiä voittajakaksikon eroja F1:ssä. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Ayrton Senna Lotus-Renault 72 1:48'47.735 1 9 2 5 Nigel Mansell Williams-Honda 72 + 0.014 3 6 3 1 Alain Prost McLaren-TAG 72 + 21.552 4 4 4 2 Keke Rosberg McLaren-TAG 71 + 1 krs. 5 3 5 19 Teo Fabi Benetton-BMW 71 + 1 krs. 9 2 6 20 Gerhard Berger Benetton-BMW 71 + 1 krs. 7 1 7 18 Thierry Boutsen Arrows-BMW 68 + 4 krs. 19 8 16 Patrick Tambay Lola-Hart 66 + 6 krs. 18 Kesk. 11 Johnny Dumfries Lotus-Renault 52 Vaihdelaatikko 10 Kesk. 3 Martin Brundle Tyrrell- Renault 41 Moottori 12 Kesk. 26 Jacques Laffite Ligier-Renault 40 Vetoakseli 8 Kesk. 17 Marc Surer Arrows-BMW 39 Polttoaineen syöttö 22 Kesk. 6 Nelson Piquet Williams-Honda 39 Moottori 2 Kesk. 8 Elio de Angelis Brabham-BMW 29 Vaihdelaatikko 15 Kesk. 25 René Arnoux Ligier-Renault 29 Vetoakseli 6 Kesk. 27 Michele Alboreto Ferrari 22 Renkaan kiinnitys 13 Kesk. 4 Philippe Streiff Tyrrell-Renault 22 Moottori 20 Kesk. 22 Christian Danner Osella-Alfa Romeo 14 Moottori 23 Kesk. 28 Stefan Johansson Ferrari 11 Jarrut 11 Kesk. 21 Piercarlo Ghinzani Osella-Alfa Romeo 10 Moottori 21 Kesk. 7 Riccardo Patrese Brabham-BMW 8 Vaihdelaatikko 14 Kesk. 23 Andrea de Cesaris Minardi- Motori Moderni 1 Tasauspyörästö 24 Kesk. 14 Jonathan Palmer Zakspeed 0 Kolari 16 Kesk. 15 Alan Jones Lola-Hart 0 Kolari 17 Kesk. 24 Alessandro Nannini Minardi-Motori Moderni 0 Tasauspyörästö 25 Lähde: Lähde: Lähde: Lähde: Lähde: Lähde: Lähde: Lähde: == Muuta == * Nopein kierros: Nigel Mansell – 1'27.176 * Maaliintulo oli toiseksi tiukin F1:n siihenastisessa historiassa. Maalissa vain 14 tuhannesosaa erottivat kaksi parasta kuljettajaa. * Kilpailu nähtiin Suomessa TV2:lla koosteena selostajina Matti Kyllönen ja Juha Varjosaari. * HS 13.4.1986 ==Lähteet== Luokka:Formula 1 -kausi 1986 1986 Luokka:Jerez de la Frontera
San Marinon Grand Prix 1986

San Marinon Grand Prix oli Formula 1 -sarjan osakilpailu, joka ajettiin 27. huhtikuuta 1986 Autodromo Dino Ferrari -radalla Italiassa. Kilpailun voitti hallitseva maailmanmestari Alain Prost. Voitto oli hänelle kauden ensimmäinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Alain Prost McLaren-TAG 60 1:32'28.408 4 9 2 6 Nelson Piquet Williams-Honda 60 + 7.645 2 6 3 20 Gerhard Berger Benetton-BMW 59 + 1 krs. 9 4 4 28 Stefan Johansson Ferrari 59 + 1 krs. 7 3 5 2 Keke Rosberg McLaren-TAG 58 Polttoaine loppu 6 2 6 7 Riccardo Patrese Brabham-BMW 58 Polttoaine loppu 16 1 7 18 Thierry Boutsen Arrows-BMW 58 + 2 krs. 12 8 3 Martin Brundle Tyrrell- Renault 58 + 2 krs. 13 9 17 Marc Surer Arrows-BMW 57 + 3 krs. 15 10 27 Michele Alboreto Ferrari 56 Turbo 5 Kesk. 21 Piercarlo Ghinzani Osella-Alfa Romeo 52 Polttoaine loppu 26 Kesk. 25 René Arnoux Ligier-Renault 46 Pyörä 8 Kesk. 4 Philippe Streiff Tyrrell-Renault 41 Voimansiirto 22 Kesk. 19 Teo Fabi Benetton-BMW 39 Moottori 10 Kesk. 14 Jonathan Palmer Zakspeed 38 Jarrut 20 Kesk. 22 Christian Danner Osella-Alfa Romeo 31 Sähköt 25 Kesk. 15 Alan Jones Lola-Ford 28 Ylikuumeneminen 21 Kesk. 23 Andrea de Cesaris Minardi- Motori Moderni 20 Moottori 23 Kesk. 8 Elio de Angelis Brabham-BMW 19 Moottori 19 Kesk. 26 Jacques Laffite Ligier-Renault 14 Voimansiirto 14 Kesk. 12 Ayrton Senna Lotus-Renault 11 Renkaan kiinnitys 1 Kesk. 5 Nigel Mansell Williams-Honda 8 Moottori 3 Kesk. 11 Johnny Dumfries Lotus-Renault 8 Renkaan kiinnitys 17 Kesk. 29 Huub Rothengatter Zakspeed 7 Turbo 24 Kesk. 16 Patrick Tambay Lola-Ford 5 Moottori 11 Kesk. 24 Alessandro Nannini Minardi-Motori Moderni 0 Onnettomuus 18 Lähde: Lähde: Lähde: Lähde: Lähde: Lähde: Lähde: Lähde: == Muuta == * Paalupaikka: Ayrton Senna – 1'25.050 * Nopein kierros: Nelson Piquet – 1'28.667 kierroksella 57 * Kilpailu nähtiin Suomessa koosteena TV2:lla selostajina Matti Kyllönen ja Juha Varjosaari. * HS 27.4.1986 ==Lähteet== Luokka:Formula 1 -kausi 1986 Luokka:San Marinon Grand Prix
Sheri-Ann Brooks

Sheri-Ann Brooks (s. 11. helmikuuta 1983) on jamaikalainen pikajuoksija. Brooks voitti 2005 NCAA-mestaruuden 200 metrin juoksussa, mutta karsiutui myöhemmin samana vuonna Helsingin MM-kisoissa 200 metrin alkuerissä ajalla 24,20. Seuraavana vuonna hän voitti Melbournen Kansainyhteisön kisoissa kultaa 100 metrin juoksussa ajalla 11,19 ja sijoittui 200 metrillä viidenneksi ajalla 23,07. Jamaikan joukkueessa 4 × 100 metrin viestijuoksussa hän voitti kultaaKansainyhteisön kisat 2006 – Naisten 4×100 metrin tulokset . Osakan MM- kisoissa 2007 hän karsiutui 100 metrin henkilökohtaisessa kisassa välierissä, mutta oli mukana Jamaikan joukkueessa, joka voitti MM-hopeaa 4 x 100 metrin viestijuoksussa.http://osaka2007.iaaf.org/results/gender=W/discipline=4X1/combCode=hash/roundCode=f/result.html Pekingin olympialaisissa 2008 hän juoksi alkuerissä Jamaikan pikaviestijoukkueessa.http://web.archive.org/web/20080903083732/http://results.beijing2008.cn/WRM/ENG/BIO/Athlete/5/8001975.shtml Loppukilpailussa toisella kokoonpanolla ilman Brooksia juossut joukkue keskeytti.Peking 2008 – Naisten 4×100 metrin tulokset Kesällä 2009 Brooksin Jamaikan mestaruuskilpailuiden yhteydessä otetusta dopingnäytteestä löytyi kiellettyä metyyliksantiini-piristettä. Hänet kuitenkin vapautettiin dopingepäilyistä, kun B-näyte oli tutkittu ilman hänen lupaansa ja ilman hänen tai edustajansa läsnäoloa. Samassa yhteydessä kiinni jäänneet pikajuoksijat Yohan Blake, Marvin Anderson, Allodin Fothergill ja Lansford Spence saivat kolmen kuukauden kilpailukiellon. Dohan sisäratojen MM-kisoissa 2010 Brooks sijoittui 60 metrin juoksussa alun perin jaetulle neljännelle sijalle Ruddy Zang Milaman kanssa, mutta he nousivat pronssisijalle kun toiseksi sijoittunut LaVerne Jones-Ferrette hylättiin myöhemmin dopingkäryn takia. ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 11,05 (2007) * 200 metrin juoksu: 22,70 (2008) * 400 metrin juoksu: 53,95 (2006) ;Sisäradat * 50 metrin juoksu: 6,21 (2010) * 60 metrin juoksu: 7,14 (2010) * 200 metrin juoksu: 23,45 (2005) ==Lähteet== Luokka:Jamaikalaiset pikajuoksijat Luokka:Vuonna 1983 syntyneet Luokka:Elävät henkilöt
Notre-Dame de la Paix

Basilique Notre-Dame de la Paix de Yamoussoukro on katolinen kirkko Norsunluurannikon pääkaupungissa Yamoussoukrossa. Kirkko on Guinnessin ennätysten kirjan mukaan maailman suurin, sillä sen pinta-ala ja kupolin korkeus ylittävät esikuvansa Vatikaanin Pietarinkirkon mittasuhteet.Church Guide: Our Lady of Peace Basilica, Yamoussoukro, haettu 8.9.2007 Kiistanalaista on, onko Vatikaanin Pyhän Pietarin kirkko suurempi, mutta Guinnessin ennätysten kirjan mukaan Yamoussoukron kirkko pitää ennätystä nimissään maailman suurimpana kirkkona, ja se on valmistuttuaan ohittanut aikaisemman ennätyksenhaltijan, Pyhän Pietarin basilikan. Rakennuksen korkeus kupolin huipulla olevan ristin kärjestä mitattuna on 158 metriä, Nicolas Janberg's Structurae, haettu 8.9.2007 pinta-ala 30 000 m², ja istumapaikkoja on 7 000 hengelle, minkä lisäksi tilaa on vielä 11 000 sanankuulijalle.Church Guide: Our Lady of Peace Basilica, Yamoussoukro, haettu 8.9.2007 Yamoussoukron kirkko ei ole katedraalikirkko, sillä piispanistuin sijaitsee läheisessä Yamoussoukron Pyhän Augustinuksen katedraalissa. == Historia == Norsunluurannikon pitkäaikainen ensimmäinen presidentti Félix Houphouët-Boigny siirsi maan pääkaupungin Abidjanista syntymäkyläänsä Yamoussoukroon, jonne hän halusi rakentaa maailman suurimman kirkon.Juho Takkunen: Aluepolitiikan kauhuesimerkki löytyi Länsi-Afrikasta. Yle uutiset 13.5.2018 Notre Dame de la Paix'n basilika rakennettiin 1985–1989, ja sen suunnitteli libanonilainen arkkitehti Pierre Fakhoury. Paavi Johannes Paavali II vihki kirkon 10. syyskuuta 1990. Rakennusmateriaali, kuten marmori, tuotettiin ulkomailta Italiasta ja Ranskasta. Rakentamisen kalleutta (740 miljoonaa Ranskan frangia) on arvosteltu köyhyydestä ja alikehittyneisyydestä kärsivässä maassa. Kirkon tarpeellisuuskin on kyseenalainen, sillä maan vähälukuisista kristityistä vain 17 prosenttia on katolisia, ja kirkkoa on käytetty vain kahdesti.Vatican City TravelGuide, haettu 20.9.2007Cote d'Ivoire. The World Fact Book viitattu 13.5.2018 == Lähteet == == Aiheesta muualla == *La Basilique Notre Dame de la Paix Luokka:Norsunluurannikon kirkot Luokka:Kivikirkot Luokka:Yamoussoukro
Marvin Anderson

Marvin Anderson (s. 12. toukokuuta 1982 Trelawny, Jamaika) on jamaikalainen 200 metrin juoksija. Anderson sijoittui 2000 Santiago de Chilen nuorten MM- kisoissa 200 metrillä kuudenneksi ajalla 21,06 ja oli samoissa kisoissa mukana Jamaikan joukkueessa, joka sijoittui viidenneksi 4 x 100 metrin viestijuoksussa. Osakan MM-kisoissa 2007 Anderson juoksi 200 metrillä kuudenneksi ajalla 20,28. Hän oli samoissa kisoissa mukana Jamaikan pikaviestihopeaa voittaneessa joukkueessa.http://osaka2007.iaaf.org/results/gender=M/discipline=4X1/combCode=hash/roundCode=f/result.html Pekingin olympialaisissa 2008 hän keskeytti 200 metrin juoksun puolivälierissäiaaf.org - Olympic Games 2008 - Results 200 Metres M Quarter- Final . Anderson jäi kesällä 2009 Jamaikan mestaruuskilpailuissa kiinni piristeen käytöstä yhdessä Yohan Blaken, Allodin Fothergillin, Lansford Spencen ja Sheri-Ann Brooksin kanssa. Brooksia lukuun ottamatta he saivat kolmen kuukauden kilpailukiellon. Daegun MM-kisoissa 2011 hän karsiutui 200 metrin alkuerissä. ==Ennätykset== * 100 metrin juoksu: 10,11 (2008) * 200 metrin juoksu: 20,06 (2007) ==Lähteet== Luokka:Jamaikalaiset pikajuoksijat Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt Luokka:Dopingrikkomuksesta tuomitut jamaikalaiset
Johannes Nevala

Johannes Nevala (s. 1966) on suomalaissyntyinen taidemaalari ja taidegraafikko. Hän on vuodesta 1992 lähtien asunut ja työskennellyt Gotlannissa, Ruotsissa. Nevala on taiteilija, joka maalaa lintuja. Hän usein aloittaa työnsä luonnoksilla, joissa hän tallentaa lintujen muodot. Sitten hän luo teoksiaan ateljeessaan käyttäen öljyvärejä, akvarelleja ja erilaisia graafisia tekniikoita. Nevala sai taiteessaan alkuvaiheessa inspiraatiota taiteilijoilta Bruno Liljeforsilta, Gunnar Brusewitzilta ja Von Wrightin taiteilijaveljeksiltä, jotka olivat erikoistuneet luomaan taidetta luonnosta ja erityisesti lintujen elämästä. Muutettuaan Gotlantiin, myös Lars Jonssonin taide vaikutti häneen. Vuosien varrella hän on kehittänyt oman tyylinsä, jossa valo ja abstraktio ovat tärkeitä osatekijöitä. == Näyttelyt == Nevalan ensimmäinen näyttely oli vuonna 1993. Vuosien 1993-98 välillä hänellä oli useita erillisiä näyttelyitä, jotka olivat samankaltaisia kuin hänen ensimmäinen. 1998 Nevala esitteli näyttelyn "Linnut valossa" Galleri Rideliusissa Visbyssä. Näyttely joka sisälsi sekä akvarelleja että öljyvärimaalauksia, pidetään yhtenä tärkeimmistä tapahtumista hänen taiteellisessa urassaan, ja se on vaikuttanut hänen taiteelliseen ilmaisuun siitä lähtien. Hän on osallistunut useisiin kansainvälisiin näyttelyihin vuosien varrella. Vuonna 2003 hänestä tuli yksi ensimmäisistä pohjoismaisista taiteilijoista ja ensimmäinen Suomesta , joka hyväksyttiin näyttelyyn "Birds in Art", Leigh Yawkey Woodson Art Museumin järjestämään näyttelyyn. Seuraavana vuonna hän osallistui näyttelyyn "IV Centuries of Birds", jonka Clarke Galleries järjesti useissa paikoissa, mukaan lukien New York City, Stowe ja Palm Beach. Tätä seurasivat näyttelyt Lontoossa, Mall Galleries ja Alankomaissa, Kunsthuis van het Oosten. Vuonna 2011 hän piti suuren näyttelyn Tupakkamakasiinissa, Pietarsaaren museo. Sen jälkeen hän on osallistunut muihin näyttelyihin, kuten Luontotalo Arkissa, Satakunnan museo , Galleri Karaijassa, Inkoo ja Gumbostrand konst & formissa, Sipoo. Vuonna 2021 hän palasi 10. kerran Woodson Art Museumin Birds in Art -näyttelyyn teoksellaan "Persona". Maalaus valittiin esitettäväksi seuraavassa taidenäyttelyssä Yhdysvalloissa: * Newington-Cropsey Foundation, New York (2022). * Arizona- Sonora Desert Museum, Tucson, Arizona (2022). * Bozeman Art Museum, Montana (2022). * Rockport Center for the Arts, Texas (2023). == Lähteet == * Nevalan kotisivut === Viitteet === Luokka:Ruotsinsuomalaiset henkilöt Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1966 syntyneet Luokka:Elävät henkilöt
Pyhän Markuksen kirkko

Pyhän Markuksen kirkko tarkoittaa seuraavia kirkkorakennuksia: * Pyhän Markuksen kirkko Belgradissa, Serbiassa * Pyhän Markuksen kirkko Roomassa, Italiassa * Pyhän Markuksen kirkko, Basilica di San Marco Venetsiassa, Italiassa * Pyhän Markuksen kirkko Zagrebissa, Kroatiassa * Pyhän Markuksen kirkko Atlantassa, Georgian osavaltiossa Yhdysvalloissa. * Pyhän Markuksen kirkko, kyläkirkko Royal Tunbridge Wellsissä, Englannissa
Jun’ichi Hirokami

Jun’ichi Hirokami (, s. 1958) on japanilainen kapellimestari. Hän syntyi Tokiossa ja opiskeli siellä orkesterinjohtoa, pianonsoittoa, musiikkitietoa ja alttoviulunsoittoa. Jun’ichi Hirokami voitti 26-vuotiaana kansainvälisen Kondrashin-kapellimestarikilpailun Amsterdamissa, Alankomaissa. Hänet tunnetaan useiden eurooppalaisten ja yhdysvaltalaisten sinfoniaorkesterien vierailevana kapellimestarina; lisäksi hän on toiminut vuosina 1991–1996 Norrköpingin sinfoniaorkesterin ylikapellimestarina Ruotsissa sekä vuodesta 2006 Columbuksen sinfoniaorkesterin ylikapellimestarina Ohiossa. Jun’ichi Hirokamin tunnetuimpiin levytyksiin lukeutuvat Kuninkaallisen filharmonisen orkesterin kanssa toteutetut tulkinnat Gustav Mahlerin neljännestä sinfoniasta ja Hector Berliozin Symphonie fantastiquesta. Luokka:Japanilaiset kapellimestarit Luokka:Vuonna 1958 syntyneet Luokka:Elävät henkilöt
Kerron Stewart

juoksi vain alkuerissä Kerron Stewart (s. 16. huhtikuuta 1984 Kingston, Jamaika) on jamaikalainen pikajuoksija. Stewart oli mukana 2000 nuorten MM- kisoissa Jamaikan joukkueessa, joka voitti 4 × 100 metrin viestijuoksussa hopeaa. Seuraavana vuonna hän voitti hopeaa Debrecenin alle 18-vuotiaiden MM- kisoissa 100 metrin juoksussa ajalla 11,72. Vuonna 2002 Kingstonin nuorten MM- kisoissa hän juoksi samalla matkalla neljänneksi ajalla 11,53. Vuoden 2005 Universiadeissa Stewart karsiutui 100 metrin toisissa alkuerissä sekä 200 metrin juoksun toisissa alkuerissä ajalla 24,26. Osakan MM-kisoissa 2007 hän sijoittui 100 metrillä seitsemänneksi ajalla 11,12 ja oli mukana voittamassa pikaviestissä MM- hopeaa.http://osaka2007.iaaf.org/results/gender=W/discipline=4X1/combCode=hash/roundCode=f/result.html Ensimmäisen henkilökohtaisen arvokisamitalinsa aikuisten sarjoissa Stewart voitti Pekingissä 2008, kun hän jakoi hopeasijan 100 metrillä Sherone Simpsonin kanssa varmistaen Jamaikalle kolmoisvoiton Shelly-Ann Fraserin voittamassa kilpailussa. Stewart oli mitalivauhdissa myös 200 metrillä, kun hän sijoittui matkalla pronssille. Hyvän loppuvedon ansiosta Stewart voitti neljänneksi sijoittuneen Yhdysvaltain Muna Leen sekunnin sadasosalla. IAAF:n yleisurheilufinaalissa hän oli 100 metrillä toinen ja 200 metrillä kolmas. Berliinin MM-kisoissa 2009 hän sai 100 metrillä hopeaa ajalla 10,75 ja juoksi pikaviestissä ankkuriosuuden Jamaikan voittaessa maailmanmestaruuden ajalla 42,06. IAAF:n yleisurheilufinaalissa hän sijoittui kolmanneksi sekä 100 että 200 metrillä. Daegun MM-kilpailuissa 2011 hän sijoittui 100 metrillä kuudenneksi ja 200 metrillä viidenneksi. Pikaviestissä hän juoksi toisen osuuden toiseksi sijoittuneessa ja Jamaikan ennätyksen 41,70 juosseessa joukkueessa. Stewart juoksi Lontoon olympialaisissa 2012 ankkuriosuuden Jamaikan 4 × 100 metrin viestijoukkueessa, joka sai hopeaa maansa ennätysajalla 41,41. 100 metrillä hän karsiutui välierissä. Moskovan MM- kilpailuissa 2013 hän juoksi toisen osuuden Jamaikan pikaviestijoukkueessa, joka voitti kultaa maansa ennätysajalla 41,29. 100 metrillä hän sijoittui viidenneksi. Glasgow'n Kansainyhteisön kisoissa 2014 hän oli 100 metrillä kolmas ajalla 11,07 ja kuului Jamaikan kultajoukkueeseen 4 × 100 metrin viestissä. Hän sai IAAF World Relays -kilpailujen 4 x 100 metrin viestissä hopeaa 2014 ja kultaa 2015. Hän juoksi Pekingin MM-kilpailuissa 2015 pikaviestin alkuerissä. Loppukilpailussa Jamaika voitti toisella kokoonpanolla kultaa. Maaliskuussa 2019 FC KTP tiedotti tehneensä Stewartin kanssa juoksuvalmentajasopimuksen, joka alkaa toukokuussa, ja kestää kuluvan vuoden syyskuuhun.http://www.fcktp.fi/ktp-palkkaa-olympiamitalisti-stewartin ==Henkilökohtaiset ennätykset== :Lähde: IAAF * 100 metrin juoksu: 10,75 (2009) * 200 metrin juoksu: 21,99 (2008) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1984 syntyneet Luokka:Elävät henkilöt
Richard Hickox

Richard Hickox (5. maaliskuuta 1948 – 23. marraskuuta 2008) oli englantilainen kapellimestari. Hickox syntyi Stokenchurchissa, Buckinghamshiressä. Hän opiskeli High Wycomben Royal Grammar Schoolissa vuosina 1959–1966, Lontoon Royal Academy of Musicissa 1966–1967 ja vielä Cambridgen yliopiston Queens' Collegessa vuoteen 1970. Hän perusti vuonna 1971 kamariorkesteri City of London Sinfonian ja oli vuonna 1990 mukana perustamassa barokkiyhtye Collegium Musicum 90:tä. Vuosina 1982–1990 Richard Hickoxin toimi Northern Sinfonian ylikapellimestarina. Hän oli vuodesta 1985 Lontoon sinfoniaorkesterin vieraileva apulaiskapellimestari ja teki huomattavaa yhteistyötä Lontoon sinfoniakuoron kanssa. Hän johti muiden muassa Peter Maxwell Daviesin teosten The Three Kings (1995) ja A Dance on the Hill (2005) kantaesitykset. Hickox johti vuosina 2000–2006 BBC National Orchestra of Walesia ja vuodesta 2005 Australian oopperaa. Hänestä tehtiin Brittiläisen imperiumin ritarikunnan komentaja vuonna 2002. Hänet tunnetaan varsinkin brittiläisen musiikin levytyksistä; hänen johtamansa levytys Benjamin Brittenin Peter Grimesistä voitti vuonna 1997 Grammy-palkinnon. Richard Hickoxilla oli vaimonsa, kontra- altto Pamela Helen Stephenin kanssa kaksi lasta. Kapellimestari kuoli 60-vuotiaana Walesissa ilmeisesti sydänkohtaukseen.UK conductor Hickox dies, aged 60 == Lähteet == Luokka:Brittiläiset kapellimestarit Luokka:Grammy- palkinnon saajat Luokka:Vuonna 1948 syntyneet Luokka:Vuonna 2008 kuolleet
Barney Ewell

Harold Norwood "Barney" Ewell (25. helmikuuta 1918 Harrisburg, Pennsylvania – 4. huhtikuuta 1996 Lancaster, Pennsylvania) oli yhdysvaltalainen pikajuoksija ja olympiavoittaja.Sports Reference LLC. Ewell voitti vuoden 1948 olympialaisissa kultaa pikaviestissä Yhdysvaltain joukkueessaWallechinsky, s. 69. ja saavutti hopeaa sekä 100 metrillä (aika 10,4 s)Wallechinsky, s. 7. että 200 metrillä (21,1 s).Wallechinsky, s. 14. == Lähteet == * * === Viitteet === Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1918 syntyneet Luokka:Vuonna 1996 kuolleet
Shereefa Lloyd

Shereefa Lloyd (s. 2. syyskuuta 1982 Clarendon, Jamaika) on jamaikalainen pikajuoksija. Lloyd karsiutui Osakan MM-kisoissa 2007 400 metrin juoksun välierissä ajalla 51,00. Hän oli samoissa kisoissa mukana Jamaikan joukkueessa, joka voitti 4 × 400 metrin viestijuoksussa MM-hopeaa.Osaka 2007 – Naisten 4×400 metrin viestin tulokset , IAAF Pekingin olympialaisissa 2008 hän saavutti 4×400 metrin viestissä pronssiaPeking 2008 – Naisten 4×400 metrin viestin tulokset, IAAF ja Berliinin MM-kilpailuissa 2009 sekä Daegun MM- kilpailuissa 2011 hopeaaDaegu 2011 – Naisten 4×400 metrin viestin tulokset IAAF . ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 11,50 (2003) * 200 metrin juoksu: 23,10 (2004) * 400 metrin juoksu: 50,62 (2008) ;Sisäradat * 200 metrin juoksu: 23,67 (2004) * 400 metrin juoksu: 52,55 (2007) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1982 syntyneet Luokka:Elävät henkilöt
Chesney Hawkes

Chesney Lee Hawkes (s. 22. syyskuuta 1971) on englantilainen pop-laulaja ja lauluntekijä. Hänet tunnetaan parhaiten hitistään ”The One And Only”, joka julkaistiin maaliskuussa 1991 ja nousi Ison-Britannian listojen kärkeen. Kappale oli elokuvan Buddy's Song soundtrack. Hän myös näytteli elokuvassa. == Albumit == * Buddy's Song (1991) * The One and Only (1991) * Get the Picture (1993) * Another Fine Mess (2007) * Real Life Love (2012) == Lähteet == * Discogs === Viitteet === Luokka:Englantilaiset poplaulajat Luokka:Vuonna 1971 syntyneet Luokka:Elävät henkilöt
Nesta Carter

Nesta Carter (s. 10. marraskuuta 1985) on jamaikalainen pikajuoksija. Carter karsiutui Grosseton nuorten MM-kisoissa 2004 200 metrin juoksun välierissä ajalla 21,24. Osakan MM-kisoissa 2007 hän karsiutui 100 metrin juoksun välierissä ajalla 10,28. Samoissa kisoissa hän oli mukana Jamaikan joukkueessa, joka voitti 4 × 100 metrin viestijuoksussa MM- hopeaa.http://osaka2007.iaaf.org/results/gender=M/discipline=4X1/combCode=hash/roundCode=f/result.html Pekingin olympialaisissa 2008 Carter juoksi avausosuuden Jamaikan joukkueessa pikaviestin loppukilpailussa. Jamaika voitti olympiakultaa maailmanennätysajalla 37,10.4×100 m viestin tulokset, IAAF, viitattu 3.9.2008 Samana vuonna hän oli toinen IAAF:n yleisurheilufinaalissa ajalla 10,07. Dohan sisäratojen MM-kisoissa 2010 hän sijoittui seitsemänneksi 60 metrin juoksussa ajalla 6,72. Daegun MM-kilpailuissa 2011 hän sijoittui 100 metrin juoksussa seitsemänneksi. Pikaviestissä hän juoksi avausosuuden maailmanennätysajalla 37,04 maailmanmestaruuden voittaneessa Jamaikan joukkueessa. Istanbulin sisäratojen MM-kilpailuissa 2012 Carter sijoittui toiseksi 60 metrin juoksussa ajalla 6,54. Lontoon olympialaisissa hän juoksi avausosuuden Jamaikan pikaviestijoukkueessa, joka voitti kultaa maailmanennätysajalla 36,84. Carter saavutti Moskovan MM-kilpailuissa 2013 pronssia 100 metrillä ajalla 9,95 sekä juoksi avausosuuden kultaa voittaneessa Jamaikan joukkueessa 4 × 100 metrin viestissä. Sopotin MM-hallikilpailuissa 2014 hän oli 60 metrillä seitsemäs. Pekingin MM-kilpailuissa 2015 hän juoksi avausosuuden kultaa voittaneessa maansa pikaviestijoukkueessa. Carter kärähti Pekingin olympialaisten uusintatesteissä piristeisiin lukeutuvasta metyyliheksaaniamiinista ja Jamaikan joukkue menetti olympiakullan. ==Henkilökohtaiset ennätykset== :Lähde: IAAF ;Ulkoradat * 100 metrin juoksu: 9,78 (2010) * 200 metrin juoksu: 20,25 (2011) ;Sisäradat * 60 metrin juoksu: 6,49 (2012) ==Lähteet== Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1985 syntyneet Luokka:Elävät henkilöt
Ampumajuoksu

Ampumajuoksu on urheilulaji, jossa yhdistyvät ammunta ja juoksu. Laji noudattaa samaa periaatetta kuin ampumahiihto, sillä erotuksella että hiihto on korvattu juoksulla. __NOTOC__ ==Ampumajuoksun kilpailumatkat== http://www.biathlon.fi/data/lajit_saannot/AJ-kilpailulajit_2004.pdf ===Normaalimatka=== Miehillä normaalimatka on 7 kilometriä ja naisilla 6 kilometriä. Ampumapaikkoja on neljä, järjestyksessä makuu-, pysty-, makuu- ja pysty-. Kullakin paikalla ammutaan viisi laukausta. Kustakin ohilaukauksesta lisätään 30 sekuntia kilpailijan aikaan. ===Pikamatka=== Miehillä pikamatka on neljän ja naisilla kolmen kilometrin mittainen. Pikamatkalla ammutaan kerran makuulta ja kerran pystystä. Ohilaukauksesta seuraa 70 metrin sakkokierros. ===Takaa-ajo=== Miehillä takaa-ajokilpailun matka on kuusi ja naisilla viisi kilometriä. Kilpailuun kuuluu neljä ammuntaa järjestyksessä makuu-, makuu-, pysty- ja pysty-. Kustakin ohilaukauksesta seuraa 70 metrin sakkokierros. ===Yhteislähtö=== Miehillä yhteislähtökilpailun matka on kuusi ja naisilla viisi kilometriä. Kilpailuun kuuluu neljä ammuntaa järjestyksessä makuu-, makuu-, pysty- ja pysty-. Kustakin ohilaukauksesta seuraa 70 metrin sakkokierros. ===Viesti=== Miehillä viestikilpailu on muotoa 3 × 4 kilometriä ja naisilla 3 × 3 kilometriä. Kullakin osuudella on yksi makuu- ja yksi pystyammunta. Kilpailijoilla on käytössään kolme varapatruunaa. Ohilaukauksesta seuraa 70 metrin sakkokierros. == Lähteet == Luokka:Ampumaurheilu Luokka:Juoksu
Runeberginkatu (televisiosarja)

Runeberginkatu on suomalainen improvisaatioon perustuva televisiosarja, jonka pääosissa ovat Minttu Mustakallio, Elina Knihtilä, Jukka Rasila ja Juha Varis. Ohjelma perustuu saksalaiseen ohjelmaformaattiin Schillerstraße, ja sen ensimmäinen jakso esitettiin Nelosella 3. syyskuuta 2007. Ohjelman on tuottanut Moskito Television. Jokaisen jakson alussa näyttelijöillä on tiedossa vain lähtökohta, jonka jälkeen näyttelijät osittain kuiskaajan antamien ohjeiden mukaan vievät juonta eteenpäin improvisoimalla. Sarjan pääosassa on kolmekymppinen Kati, joka muuttaa ensimmäisessä jaksossa Oulusta Helsinkiin. Hänellä on muuttoapunaan Mallu-sisko ja lapsuudenystävä Mige. Perillä he huomaavat, että Katin asunnossa on vieras mies suihkussa. ==Näyttelijät== ==Jaksot== #Muutto #Mestaruusvyö #Vastustamaton virkavalta #Gootti #Optiopotti #Sokkotreffit #Luomisvimma #Vahinko #Ihmisen jälki #Saken uusi ihastus #Filmi poikki #Illaksi Saksaan ==Aiheesta muualla== *Ohjelman kotisivut Luokka:2000-vuosikymmenen suomalaiset komediasarjat Luokka:2000-vuosikymmenen tilannekomediat Luokka:Nelosen televisio-ohjelmat
Michael Mathieu

Michael Mathieu (s. 24. kesäkuuta 1984 Grand Bahama, Bahama) on bahamalainen pikajuoksija. Mathieu sai pronssia alle 20-vuotiaiden Pan-Amerikan mestaruuskilpailujen 400 metrin juoksussa Bridgetownissa 2003 ajalla 46,47. Rio de Janeiron Pan-Amerikan kisoissa 2007 hän saavutti kultaa 4 × 400 metrin viestissä ja sijoittui neljänneksi 400 metrillä. Hän oli sekä Osakan MM- kisoissa 2007Osaka 2007: 4x400 m viesti , IAAF, viitattu 5.9.2008 että Pekingin olympialaisissa 2008Peking 2008: 4x400 m viesti, IAAF, viitattu 5.9.2008 mukana Bahaman joukkueessa, joka juoksi hopealle 4 × 400 metrin viestijuoksussa. Pekingissä hän selviytyi lisäksi 400 metrillä välieriin. Calin Keski-Amerikan ja Karibian mestaruuskisoissa hän sai samana vuonna hopeaa sekä 400 metrillä että 4 × 400 metrin viestissä. Mathieu selviytyi 2010 Dohan sisäratojen MM-kisoissa 400 metrin välieriin ja sijoittui Delhin Kansainyhteisön kisoissa samalla matkalla neljänneksi. Seuraavana vuonna hän voitti Keski-Amerikan ja Karibian mestaruuskilpailuissa Mayagüezissa kultaa 200 metrin juoksussa ajalla 20,60 ja 4 × 400 metrin viestissä. Daegun MM- kilpailuissa hän keskeytti 200 metrin välieräjuoksun ja sijoittui Guadalajaran Pan-Amerikan kisoissa samalla matkalla neljänneksi. Mathieu juoksi Lontoon olympialaisissa kolmannen osuuden Bahaman 4 × 400 metrin viestijoukkueessa, joka voitti olympiakultaa Keski-Amerikan ja Karibian ennätysajalla 2.56,72. 200 metrillä hänet hylättiin välieräjuoksussa. Hän sai pitkässä viestissä hopeaa Glasgow'n Kansainyhteisön kisoissa 2014 sekä IAAF World Relays -kilpailuissa 2014 ja 2015. Pekingin MM-kilpailuissa 2015 hän karsiutui 400 metrin välierissä. Hän sai viestihopeaa Portlandin MM-hallikilpailuissa 2016. Rio de Janeiron olympialaisissa 2016 hän juoksi toisen osuuden pronssia saaneessa Bahaman 4 × 400 metrin viestijoukkueessa. Mathieu voitti IAAF World Relays -kilpailuissa 2017 kultaa 4 × 400 metrin sekaviestissä. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa. ==Henkilökohtaiset ennätykset== :Lähde: Tilastopaja * 100 metrin juoksu: 10,18 (2015) * 200 metrin juoksu: 20,16 (2012) * 400 metrin juoksu: 45,00 (2015) ==Lähteet== Luokka:Bahamalaiset pikajuoksijat Luokka:Bahamalaiset olympiavoittajat Luokka:Vuonna 1984 syntyneet Luokka:Elävät henkilöt
Runeberginkatu

Runeberginkatu on * Runeberginkatu, katu Helsingissä * Runeberginkatu, katu Porvoossa * Runeberginkatu-niminen televisiosarja * "Runeberginkatu", hip hop -yhtye Fintelligensin kappale yhtyeen vuonna 2010 julkaistulta albumilta Mun tie tai maantie